CELEX: 
Language: mt
Date: 2006-06-29 00:00:00
Title: Deċiżjoni tal-Kunsill 2005/966/PESK ta' l- 14 ta' Novembru 2005 dwar il-konklużjoni ta' Ftehim bejn l-Unjoni Ewropea u l-Konfederazzjoni Żvizzera dwar il-parteċipazzjoni tal-Konfederazzjoni Żvizzera fil-Missjoni ta' Monitoraġġ ta' l-Unjoni Ewropea f'Aceh (Indoneżja) (Missjoni ta' Monitoraġġ ta' Aceh – AMM)

29.6.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               363
            
         DEĊIŻJONI TAL-KUNSILL 2005/966/PESK
   ta' l-14 ta' Novembru 2005
   dwar il-konklużjoni ta' Ftehim bejn l-Unjoni Ewropea u l-Konfederazzjoni Żvizzera dwar il-parteċipazzjoni tal-Konfederazzjoni Żvizzera fil-Missjoni ta' Monitoraġġ ta' l-Unjoni Ewropea f'Aceh (Indoneżja) (Missjoni ta' Monitoraġġ ta' Aceh – AMM)
   IL-KUNSILL TA' L-UNJONI EWROPEA
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 24 tiegħu,
   Wara li kkunsidra r-rakkomandazzjoni mill-Presidenza,
   Billi:
   
               (1)
            
            
               Fid-9 ta' Settembru 2005, il-Kunsill adotta l-Azzjoni Konġunta 2005/643/PESK dwar il-Missjoni ta' Monitoraġġ ta' l-Unjoni Ewropea f'Aceh (Indoneżja) (Missjoni ta' Monitoraġġ ta' Aceh - AMM) (1).
            
         
               (2)
            
            
               L-Artikolu 10(4) ta' dik l-Azzjoni Konġunta jipprevedi li l-arranġamenti dettaljati fir-rigward tal-parteċipazzjoni ta' Stati Terzi għandhom ikunu s-suġġett ta' Ftehim, konformement ma' l-Artikolu 24 tat-Trattat dwar l-Unjoni Ewropea.
            
         
               (3)
            
            
               Fit-13 ta' Diċembru 2004, il-Kunsill awtorizza lill-Presidenza, assistita fejn meħtieġ mis-Segretarju-Ġenerali/Rappreżentant Għoli, f'każ ta' operazzjonijiet futuri ta' l-UE ta' maniġġar ta' kriżijiet ċivili sabiex tiftaħ negozjati ma' Stati terzi bil-ħsieb li tikkonkludi Ftehim abbażi tal- mudell tal-ftehim bejn l-Unjoni Ewropea u Stat terz dwar il-parteċipazzjoni ta' Stat terz f'operazzjoni ta' l-Unjoni Ewropea ta' maniġġar ta' kriżi ċivili. Fuq dik il-bażi l-Presidenza nnegozjat Ftehim mal-Konfederazzjoni Svizzera dwar il-parteċipazzjoni tal-Konfederazzjoni Svizzera fil-Missjoni ta' Monitoraġġ ta' l-Unjoni Ewropea f'Aceh (Indoneżja) (Missjoni ta' Monitoraġġ ta' Aceh – AMM).
            
         
               (4)
            
            
               Il-Ftehim għandu jiġi approvat,
            
         IDDEĊIEDA KIF ĠEJ:
   Artikolu 1
   Il-Ftehim bejn l-Unjoni Ewropea u l-Konfederazzjoni Svizzera dwar il-parteċipazzjoni tal-Konfederazzjoni Svizzera fil-Missjoni ta' Monitoraġġ ta' l-Unjoni Ewropea f'Aceh (Indoneżja) (Missjoni ta' Monitoraġġ ta' Aceh – AMM) huwa b'dan approvat f'isem l-Unjoni Ewropea.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat jinnomina l-persuna jew persuni mogħtija s-setgħa li jiffirmaw il-Ftehim sabiex tintrabat l-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fil-jum ta' l-adozzjoni tagħha.
   Artikolu 4
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.
   
      Magħmula fi Brussel, nhar il-14 ta' Novembru 2005.
      
         
            Għall-Kunsill
         
         
            Il-President
         
         T. JOWELL
      
   
   
      (1)  ĠU L 234, 11.9.2005, p. 13.
   
      FTEHIM
      bejn l-Unjoni Ewropea u l-Konfederazzjoni Żvizzera dwar il-parteċipazzjoni tal-Konfederazzjoni Żvizzera fil-Missjoni ta' Monitoraġġ ta' l-Unjoni Ewropea f'Aceh (Indoneżja) (Missjoni ta' Monitoraġġ ta' Aceh – AMM)
      L-UNJONI EWROPEA (UE),
      min-naħa waħda, u
      L-KONFEDERAZZJONI ŻVIZZERA,
      min-naħa l-oħra,
      minn hawn 'il quddiem imsejħa l-“Partijiet”,
      WARA LI KKUNSIDRAW:
      
                  
               
               
                  
               
            QABLU KIF ĠEJ:
      Artikolu 1
      Parteċipazzjoni fl-AMM
      1.   Il-Konfederazzjoni Żvizzera għandha tassoċja ruħha ma' l-Azzjoni Konġunta 2005/643/PESK tad-9 ta' Settembru 2005 dwar il-Missjoni ta' Monitoraġġ ta' l-Unjoni Ewropea f'Aceh (Indoneżja) (Missjoni ta' Monitoraġ ta' Aceh – AMM) u ma' kwalunkwe Azzjoni Konġunta jew Deċiżjoni li biha l-Kunsill ta' l-Unjoni Ewropea jiddeċiedi li jestendi l-AMM, skond id-dispożizzjonijiet ta' dan il-Ftehim u kwalunkwe arranġamenti implementattivi meħtieġa.
      2.   Il-kontribuzzjoni tal-Konfederazzjoni Żvizzera għall-AMM hija mingħajr preġudizzju għall-awtonomija deċiżjonali ta' l-Unjoni Ewropea.
      3.   Il-Konfederazzjoni Żvizzera għandha tiżgura li l-persunal tagħha li jipparteċipa fl-AMM jesegwixxi l-missjoni tiegħu b'mod konformi:
      
                  (a)
               
               
                  ma' l-Azzjoni Konġunta 2005/643/PESK u ma' l-emendi sussegwenti possibbli;
               
            
                  (b)
               
               
                  mal-Pjan ta' Operazzjoni (OPLAN);
               
            
                  (ċ)
               
               
                  mal-miżuri implementattivi.
               
            4.   Il-persunal sekondat ma' l-AMM mill-Konfederazzjoni Żvizzera għandu jwettaq id-dmirijiet tiegħu u jġib ruħu biss fl-interess ta' l-AMM.
      5.   Il-Konfederazzjoni Żvizzera għandha tinforma, fiż-żmien dovut, lill-Kap tal-Missjoni ta' l-AMM u lis-Segretarjat Ġenerali tal-Kunsill ta' l-Unjoni Ewropea bi kwalunkwe bidla fil-kontribuzzjoni tagħha lill-AMM.
      6.   Il-persunal sekondat ma' l-AMM għandu jiġi sottopost għal eżami mediku, għal vaċċinazzjoni u għandu jkun ċertifikat medikament b'saħħtu sabiex jaqdi dmirijietu minn awtorità kompetenti mill-Konfederazzjoni Żvizzera. Il-persunal sekondat ma' l-AMM għandu jipproduċi kopja ta' din iċ-ċertifikazzjoni.
      Artikolu 2
      Status tal-persunal
      1.   L-istatus tal-persunal kontribwit lill-AMM mill-Konfederazzjoni Żvizzera għandu jkun regolat mill-Ftehim dwar l-istatus tal-missjoni konkluż bejn l-Unjoni Ewropea u l-GI.
      2.   Mingħajr preġudizzju għall-Ftehim dwar l-istatus tal-missjoni msemmi fil-paragrafu 1, il-Konfederazzjoni Żvizzera għandha teżerċita ġurisdizzjoni fuq il-persunal tagħha li jipparteċipa fl-AMM.
      3.   Il-Konfederazzjoni Żvizzera għandha tkun responsabbli sabiex twieġeb kwalunkwe pretensjoni relatata mal-parteċipazzjoni fl-AMM, minn jew li tikkonċerna kwalunkwe membru tal-persunal tagħha. Il-Konfederazzjoni Żvizzera għandha tkun responsabbli sabiex tistitwixxi kwalunkwe azzjoni, partikolarment legali jew dixxiplinarja, kontra kwalunkwe membru tal-persunal tagħha, skond il-liġijiet u r-regolamenti tagħha.
      4.   Il-Konfederazzjoni Żvizzera taċċetta li tagħmel dikjarazzjoni fir-rigward tar-rinunzja ta' pretensjonijiet kontra kull Stat li jipparteċipa fl-AMM, u li tagħmel dan meta jiġi ffirmat dan il-Ftehim. Mudell ta' tali dikjarazzjoni huwa anness ma' dan il-Ftehim.
      5.   L-Unjoni Ewropea għandha tiżgura li l-Istati Membri tagħha jagħmlu dikjarazzjoni fir-rigward tar-rinunzja ta' pretensjonijiet, għall-parteċipazzjoni tal-Konfederazzjoni Żvizzera fl-AMM, u li jagħmlu dan meta jiġi ffirmat dan il-Ftehim. Mudell ta' tali dikjarazzjoni huwa anness ma' dan il-Ftehim.
      Artikolu 3
      Informazzjoni klassifikata
      Il-Konfederazzjoni Żvizzera għandha tieħu miżuri adegwati sabiex tiżgura li l-informazzjoni klassifikata ta' l-UE tkun protetta skond ir-regolamenti ta' sigurtà tal-Kunsill ta' l-Unjoni Ewropea, li jinsabu fid-Deċiżjoni tal-Kunsill 2001/264/KE tad-19 ta' Marzu 2001 (1), u skond linji ta' gwida ulterjuri maħruġa minn awtoritajiet kompetenti, inkluż il-Kap tal-Missjoni ta' l-AMM.
      Artikolu 4
      Katina ta' kmand
      1.   Il-persunal kollu li jipparteċipa fl-AMM għandu jibqa' taħt il-kmand sħiħ ta' l-awtoritajiet nazzjonali tiegħu.
      2.   L-awtoritajiet nazzjonali għandhom jittrasferixxu l-kontroll operattiv lill-Kap tal-Missjoni ta' l-AMM, li għandu jeżerċita dak il-kmand permezz ta' struttura ġerarkika ta' kmand u kontroll.
      3.   Il-Kap tal-Missjoni għandu jmexxi l-AMM u jieħu f'idejh l-amministrazzjoni tagħha ta' kuljum.
      4.   Il-Konfederazzjoni Żvizzera għandha jkollha l-istess drittijiet u obbligi fir-rigward tal-maniġġar ta' kuljum ta' l-operazzjoni bħall-Istati Membri parteċipanti ta' l-Unjoni Ewropea li jieħdu sehem fl-operazzjoni, skond l-istrumenti legali msemmija fil-paragrafu 1 ta' l-Artikolu 1.
      5.   Il-Kap tal-Missjoni ta' l-AMM għandu jkun responsabbli għall-kontroll dixxiplinarju fuq il-persunal ta' l-AMM. Meta tkun meħtieġa, l-azzjoni dixxiplinarja għandha tittieħed mill-awtorità nazzjonali konċernata.
      6.   Għandu jiġi maħtur Punt ta' Kuntatt tal-Kontinġent Nazzjonali (NPC) mill-Konfedereazzjoni Żvizzera sabiex jirrappreżenta l-kontinġent nazzjonali tagħha fl-AMM. L-NPC għandu jirrapporta lill-Kap tal-Missjoni ta' l-AMM dwar kwistjonijiet nazzjonali u għandu jkun responsabbli għad-dixxiplina ta' kuljum tal-kontinġent.
      7.   Id-deċiżjoni sabiex tintemm l-AMM għandha tittieħed mill-Unjoni Ewropea, wara konsultazzjoni mal-Konfederazzjoni Żvizzera, sakemm il-Konfederazzjoni Żvizzera tkun għadha tikkontribwixxi għall-AMM fid-data tat-tmiem ta' l-operazzjoni.
      Artikolu 5
      Aspetti finanzjarji
      1.   Il-Konfederazzjoni Żvizzera għandha tassumi l-ispejjeż kollha assoċjati mal-parteċipazzjoni tagħha fl-operazzjoni minbarra l-ispejjeż soġġetti għal finanzjament komuni, kif stabbilit fil-budget operattiv ta' l-operazzjoni.
      2.   Fil-każ ta' mewt, korriment, telf jew ħsara lil persuni fiżiċi jew ġuridiċi mill-Istat jew Stati li fihom titwettaq l-operazzjoni, il-Konfederazzjoni Żvizzera għandha, meta r-responsabbiltà tagħha tkun ġiet stabbilita, tħallas kumpens taħt il-kondizzjonijiet previsti fil-Ftehim dwar l-istatus tal-missjoni kif imsemmi fl-Artikolu 2(1) ta' dan il-Ftehim.
      Artikolu 6
      Kontribuzzjoni għall-baġit operattiv
      1.   Il-Konfederazzjoni Żvizzera sejra tikkontribwixxi għall-finanzjament tal-budget operattiv ta' l-AMM.
      2.   Għandu jiġi ffirmat arranġament dwar il-modalitajiet prattiċi tal-pagament tal-kontribuzzjoni tal-Konfederazzjoni Żvizzera bejn il-kap tal-Missjoni ta' l-AMM u s-servizzi amministrattivi relevanti tal-Konfederazzjoni Żvizzera. Dan l-arranġament għandu jinkludi dispożizzjonijiet inter alia dwar:
      
                  (a)
               
               
                  l-ammont konċernat;
               
            
                  (b)
               
               
                  l-arranġamenti għall-ħlas tal-kontribuzzjoni finanzjarja;
               
            
                  (ċ)
               
               
                  il-proċedura ta' verifika tal-kontijiet.
               
            Artikolu 7
      Arranġamenti għall-implementazzjoni tal-Ftehim
      Mingħajr preġudizzju għad-dispożizzjonijiet ta' l-Artikolu 6(2) kwalunkwe arranġamenti tekniċi u amministrattivi meħtieġa sabiex jiġi implementat dan il-Ftehim għandhom jiġu konklużi bejn is-Segretarju Ġenerali tal-Kunsill ta' l-Unjoni Ewropea/Rappreżentant Għoli tal-Politika Estera u ta' Sigurtà Komuni, u l-awtoritajiet kompetenti tal-Konfederazzjoni Żvizzera.
      Artikolu 8
      Non-konformità
      Fil-każ li waħda mill-Partijiet tonqos milli tikkonforma ma' l-obbligi tagħha stabbiliti fl-Artikoli preċedenti, il-Parti l-oħra għandha d-dritt li tittermina dan il-Ftehim billi tagħti avviż ta' xahar.
      Artikolu 9
      Riżoluzzjoni ta' vertenzi
      Il-vertenzi li jikkonċernaw l-interpretazzjoni jew l-applikazzjoni ta' dan il-Ftehim għandhom jiġu riżolti b'mezzi diplomatiċi bejn il-Partijiet.
      Artikolu 10
      Dħul fis-seħħ
      1.   Dan il-Ftehim għandu jidħol fis-seħħ fl-ewwel jum ta' l-ewwel xahar wara li l-Partijiet ikunu nnotifikaw lil xulxin bit-tlestija tal-proċeduri interni meħtieġa għal dan il-għan.
      2.   Dan il-Ftehim għandu jiġi applikat b'mod provviżorju mid-data tal-firma.
      3.   Dan il-Ftehim għandu jibqa' fis-seħħ għall-perjodu tal-kontribuzzjoni tal-Konfederazzjoni Żvizzera għall-operazzjoni.
      
         Magħmul fi Brussel, nhar it- 
         
            
               Għall-Unjoni Ewropea
            
            
               
         
         
            
               Għall-Konfederazzjoni Żvizzera
            
            
               
         
      
      
         (1)  ĠU L 101, 11.4.2001, p. 1.
      
         DIKJARAZZJONIJIET
         imsemmija fl-Artikolu 2(4) u (5) tal-Ftehim
         Dikjarazzjoni mill-Istati Membri ta' l-UE:
         “L-Istati Membri ta' l-UE li japplikaw l-Azzjoni Konġunta ta' l-UE 2005/643/PESK tad-9 ta' Settembru 2005 dwar il-Missjoni ta' Monitoraġġ ta' l-Unjoni Ewropea f'Aceh (Indoneżja) (Missjoni ta' Monitoraġġ ta' Aceh – AMM) sejrin jagħmlu dak li jistgħu sabiex, sakemm jippermettu s-sistemi legali interni tagħhom, jirrinunzjaw kemm jista' jkun għal pretensjonijiet kontra l-Konfederazzjoni Svizzera għal korriment, mewt tal-persunal tagħhom, jew ħsara lil, jew telf ta', kwalunkwe assi li jkunu l-proprjetà tagħhom u li jintużaw fl-operazzjoni ta' l-UE ta' maniġġar ta' kriżijiet jekk tali korriment, mewt, ħsara jew telf:
         
                     —
                  
                  
                     kienu kawżati minn persunal tal-Konfederazzjoni Svizzera fit-twettiq tad-dmirijiet tiegħu b'konnessjoni ma' l-operazzjoni ta' l-UE ta' maniġġar ta' kriżijiet, ħlief fil-każ ta' nuqqas serju ta' diliġenza jew ta' komportament skorrett volontarju, jew
                  
               
                     —
                  
                  
                     seħħew mill-użu ta' kwalunkwe assi li jkunu l-proprjetà tal-Konfederazzjoni Svizzera, sakemm l-assi kienu użati b'konnessjoni ma' l-operazzjoni u ħlief fil-każ ta' nuqqas serju ta' diliġenza jew ta' komportament skorrett volontarju tal-persunal, ta' l-operazzjoni ta' l-UE ta' maniġġar ta' kriżijiet, mill-Konfederazzjoni Svizzera li kien qiegħed juża dawk l-assi.”
                  
               Test għall-Konfederazzjoni Svizzera:
         “Il-Konfederazzjoni Svizzera, waqt li tassoċja ruħha ma' l-Azzjoni Konġunta ta' l-UE 2005/643/PESK tad-9 ta' Settembru 2005 dwar il-Missjoni ta' Monitoraġġ ta' l-Unjoni Ewropea f'Aceh (Indoneżja) (Missjoni ta' Monitoraġġ ta' Aceh–AMM) sejra tagħmel dak li tista' sabiex, sakemm is-sistema legali interna tagħha tippermetti, tirrinunzja kemm jista' jkun għal pretensjonijiet kontra kwalunkwe Stat ieħor li jipparteċipa fl-operazzjoni ta' l-UE ta' maniġġar ta' kriżijiet għal korriment, mewt tal-persunal tiegħu, jew ħsara lil, jew telf ta', kwalunkwe assi li jkunu l-proprjetà tiegħu u li jkunu użati mill-operazzjoni ta' l-UE ta' maniġġar ta' kriżijiet jekk tali korriment, mewt, ħsara jew telf:
         
                     —
                  
                  
                     kienu kawżati mill-persunal fit-twettiq tad-dmirijiet tiegħu b'konnessjoni ma' l-operazzjoni ta' l-UE ta' maniġġar ta' kriżijiet, ħlief f'każ ta' nuqqas serju ta' diliġenza jew komportament skorrett volontarju, jew
                  
               
                     —
                  
                  
                     seħħew mill-użu ta' kwalunkwe assi li jkunu l-proprjetà ta' l-Istati parteċipanti fl-operazzjoni ta' l-UE ta' maniġġar ta' kriżijiet, sakemm l-assi kienu użati b'konnessjoni ma' l-operazzjoni u ħlief f'każ ta' nuqqas serju ta' diliġenza jew ta' komportament skorrett volontarju tal-persunal, ta' l-operazzjoni ta' l-UE ta' maniġġar ta' kriżijiet, li kien qiegħed juża dawk l-assi.”